ইতিহাসের ইতিহাস
ইতিহাসের ইতিহাস গোলাম আহমাদ মোর্তজার একটি ইতিহাস ভিত্তিক গ্রন্থ। এই বইয়ের মাধ্যমে তিনি সর্বপ্রথম আলোচনায় আসেন। ভারতের গতানুগতিক ইতিহাস বিষয়ক পাঠ্যপুস্তকগুলোতে যে মুসলিমবিদ্বেষী ব্রিটিশ তথ্যগুলো রয়েছে, সেই তথ্যগুলোর বিরোধীতা করেন এবং সেগুলো মিথ্যা দাবী করে তিনি প্রমাণসহকারে খণ্ডনের চেষ্টা করেন। পাশাপাশি বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, মহাত্মা গান্ধী, রাজা রামমোহন রায়, দেবেন্দনাথ ঠাকুর ও আরও অন্যান্য বিখ্যাত ব্যক্তি সম্বন্ধে এই বইয়ে তিনি সমালোচনা করেন এবং তাদের চাপা পড়া ইতিহাস সামনে তুলে এনে প্রমাণসহকারে উপস্থাপন করার চেষ্টা করেন। ইতিহাসের ইতিহাস বইটি ১৯৮১ সালে পশ্চিমবঙ্গ সরকার সাম্প্রদায়িকতার অভিযোগে নিষিদ্ধ ও বাজেয়াপ্ত করে।